[{"text_idx": "#000003", "text": "Roedd y digwyddiad yn nodi pen-blwydd y GIG yn 70 oed a\u2019r cyfraniad a wnaed gan feddygon, nyrsys a gweithwyr gofal iechyd proffesiynol eraill ar draws y sector gofal am ganser. Defnyddiodd Cancer Research UK y digwyddiad i alw ar bawb i sefyll gyda\u2019r GIG ac amlygu pwysigrwydd staff i ddiagnosio ac i drin canser."}, {"text_idx": "#000004", "text": "Bob blwyddyn, mae dros 19,000 o bobl yn cael diagnosis o ganser yng Nghymru, ac wrth i\u2019r boblogaeth dyfu a heneiddio, bydd y rhif yn codi."}, {"text_idx": "#000005", "text": "Wrth siarad ar o\u0302l y digwyddiad, dywedodd Rhun: \u201cRoedd yn dda croesawu Trevor Hughes-Morris I\u2019r digwyddiad yma \u2013 mae o a\u0302\u2019i wraig Carol, wedi codi miloedd o bunnoedd ar gyfer elusennau Canser y Fron\u201d"}, {"text_idx": "#000006", "text": "\u201cAr o\u0302l 70 mlynedd o waith ardderchog gan y GIG, mae\u2019n bwysig diolch i\u2019r dynion a\u2019r merched sy\u2019n ymwneud a\u0302 gofal canser."}, {"text_idx": "#000007", "text": "\u201cMae canser yn effeithio ar lawer ohonom mewn rhyw ffordd neu\u2019i gilydd, a bydd 1 o bob 2 ohonom yn cael diagnosis yn ystod ein bywyd."}, {"text_idx": "#000008", "text": "\u201cRydym oll eisiau gwasanaeth o\u2019r radd flaenaf ble bydd pobl yn cael y cyfle gorau i oroesi\u2019r afiechyd dinistriol hwn, er mwyn iddo gael ei ddiagnosio\u2019n gynnar ac i gleifion gael y driniaeth orau posib."}, {"text_idx": "#000009", "text": "\u201cDyna pam rwy\u2019n cefnogi galwad Cancer Research UK i sefyll ysgwydd wrth ysgwyddo gyda\u2019r GIG yn erbyn canser.\u201d"}, {"text_idx": "#000011", "text": "\u201cErbyn 2034, ein huchelgais yw bod 3 o bob 4 o bobl yn goroesi canser, ond nid yw datblygiadau mewn technoleg a thriniaeth yn golygu dim heb staff y GIG i\u2019w gyflawni."}, {"text_idx": "#000012", "text": "\u201cDyna pam mae cefnogaeth AC fel Rhun mor hollbwysig i helpu i wneud gwasanaethau canser Cymru\u2019r gorau yn y byd.\u201d"}]